วอลเลซ แคโรเธอส์

วอลเลซ ฮูม แคโรเธอส์ (; 27 เมษายน ค.ศ. 1896 – 29 เมษายน ค.ศ. 1937) เป็นนักเคมีชาวอเมริกัน เกิดที่เมืองเบอร์ลิงตัน รัฐไอโอวา เป็นบุตรของอิราและแมรี อีวาลินา แคโรเธอส์ วอลเลซเป็นบุตรคนโตในจำนวนพี่น้อง 4 คน เขาเรียนที่โรงเรียนและวิทยาลัยพาณิชยศาสตร์ในเมืองดิมอยน์ ก่อนจะเรียนต่อปริญญาตรีที่วิทยาลัยทาร์คิโอและเรียนจบปริญญาโทจากมหาวิทยาลัยอิลลินอยส์ หลังเรียนจบวอลเลซทำงานเป็นอาจารย์สอนวิชาเคมีที่มหาวิทยาลัยเซาท์ดาโคตาเป็นเวลา 1 ปี ก่อนจะกลับมาเรียนต่อปริญญาเอกที่มหาวิทยาลัยอิลลินอยส์

หลังเรียนจบปริญญาเอก วอลเลซเป็นอาจารย์สอนที่มหาวิทยาลัยอิลลินอยส์และมหาวิทยาลัยฮาร์วาร์ด เขาได้รับคำเชิญให้มาทำงานที่สถานีวิจัยของบริษัทดูปองท์ในปี ค.ศ. 1928Wallace Carothers: Tragedy of the father of Nylon - Daily Express สองปีต่อมาวอลเลซร่วมกับเอลเมอร์ ไคเซอร์ โบลตันคิดค้นนีโอพรีน ซึ่งเป็นยางสังเคราะห์ที่ได้จากกระบวนการพอลิเมอไรเซชันของคลอโรพรีนWerner Obrecht, Jean-Pierre Lambert, Michael Happ, Christiane Oppenheimer-Stix, John Dunn and Ralf Krüger "Rubber, 4. Emulsion Rubbers" in Ullmann's Encyclopedia of Industrial Chemistry, 2012, Wiley-VCH, Weinheim.   ในปี ค.ศ. 1935 หลังจากรักษาอาการป่วยเป็นโรคซึมเศร้า แคโรเธอส์กลับมาศึกษาสารกลุ่มพอลิแอไมด์จนค้นพบไนลอน ซึ่งเป็นพลาสติกสังเคราะห์ที่มีความทนทานสูงNylon - Explain that Stuff จากความสำเร็จดังกล่าว วอลเลซได้รับเลือกให้เป็นภาคีสมาชิกสถาบันวิทยาศาสตร์แห่งชาติ แต่สุขภาพจิตของเขากลับยิ่งย่ำแย่ลง หลังน้องสาว อิโซเบลเสียชีวิตด้วยโรคปอดบวม วอลเลซตัดสินใจกระทำอัตวินิบาตกรรมในปี ค.ศ. 1937Hermes, Enough for One Lifetime p.291, which cites the Wilmington Morning News and the New York Times of April 30, 1937

ด้านชีวิตส่วนตัว วอลเลซเคยมีความสัมพันธ์กับซิลเวีย มัวร์ แต่ต่อมาแต่งงานกับเฮเลน สวีทแมนในปี ค.ศ. 1936 บุตรสาวของทั้งคู่ เจน เกิดในเดือนพฤศจิกายน ค.ศ. 1937Wallace Hume Carothers - NNDB.com

 อ้างอิง 

 แหล่งข้อมูลอื่น 

 Wallace Hume Carothers - National Academy of Sciences Biographical Memoir

หมวดหมู่:นักเคมีชาวอเมริกัน
หมวดหมู่:บุคคลจากรัฐไอโอวา
หมวดหมู่:ผู้ฆ่าตัวตายด้วยพิษไซยาไนด์